Kåre Preben Hegland

Kåre Preben Hegland (født 10. juli 1961) er en norsk politiker som representerer Høyre. Han var Kragerøs ordfører fra 2007 til 2015. 

Hegland var fast representant i Kragerø kommunestyre fra 1995 til 2015, fra 2003 som medlem av formannskapet og fra 2007 som ordfører. Han var leder i Hovedutvalg for familie og oppvekst fra 1999 til 2003 og leder i Regionrådet Grenlandssamarbeidet fra 2010 til 2012. Han var også leder i Kragerø Høyre fra 2005 til 2007.

Hegland er cand.philol. med hovedfag i historie fra Universitetet i Oslo fra 1989. Avhandlingens tittel var Polizeihaftlingslager Grini 1941–1945. Han arbeidet som lektor ved Kragerø videregående skole fra 1990 til han ble ordfører i 2007.

Referanser 

Ordførere i Kragerø
Høyre-ordførere i Telemark
Norske lektorer